Rahvusliku kasvatuse meetodist. On sõnutsetud: kui tahetakse rahvusliku elu tulevikku tumestada, siis lüüakse sõgedusega ning ükskõiksusega rahvuslike probleemide ning paleuste vastu selle rahva noorsugu. Kui aga tahetakse rahva elujõudu rakendada täiel määral hoone ehitamiseks, mille hari ulatuks lõpmatusse, siis teritatakse noorsoo teadvust rahvusliku elu aktiiv­suse ning intensiivsuse tõstmiseks. Meie rahvuslik-sotsiaalne kasvatusprobleem nõuab Eesti tuleviku eest vastutustunde suuremat rõhuta­mist, sest ükski ei ela enesele ega ainult tänasele. Meie rahvuslus olgu oma rahva tuleviku teenistuses, see olgu meie tuleviku suur kultuurmissioon. Seda missiooni peab kool kõigiti jõutama ning soodustama.